[[Fil:Victor Tihonov.jpg|thumb|200px|[[Viktor Tikhonov]] spillede for Dynamo fra [[1953]] til [[1963]].]]
Derefter fulgte tre sæsoner, hvor Dynamo Moskva måtte nøjes med [[bronzemedalje]]rne i [[Sovjetisk mesterskab i ishockey|mesterskabet]]. I [[1956]] debuterede den senere stjerne [[Stanislav Petukhov]] på holdet. I [[1958]] blev [[Jurij Krylov]] kåret som [[Most Valuable Player|MVP]], og derudover begyndte [[Vitalij Davydov]] og [[Vladimir Jursinov]] deres karrierer i denne sæson. I [[Sovjetisk mesterskab 1958-59|sæsonen 1958-59]] blev det til [[sølvmedalje]]r til Dynamo-spillerne, og målmanden [[Boris Sajtsev]], backen [[Vitalij Davydov|Davydov]] og angriberne [[Stanislav Petukhov|Petukhov]], Tjistov, Orkhakov og [[Vladimir Jursinov|Jursinov]] blev hædret som sæsonens bedste spillere. [[Sovjetisk mesterskab 1959-60|Året efter]] blev der for første gang spillet slutspil om [[Sovjetisk mesterskab i ishockey|det sovjetiske mesterskab]], og Dynamo tabte i finalen til [[HK CSKA Moskva|CSKA Moskva]] i tre kampe. Uvarov stoppede sin karriere som spiller i [[1960]], og Dynamo-spillerne Tjinov, Davydov, Petukhov og Jursinov blev igen hædret.
Historie Sport Foreninger Organisationer